กทม. ติดตามปริมาณน้ำเหนือ ยังไม่ส่งผลกระทบในพื้นที่ กทม.
พล.ต.อ.อัศวิน  ขวัญเมือง  ผู้ว่าราชการกรุงเทพมหานคร เปิดเผยถึงสถานการณ์น้ำเหนือไหลผ่านเขื่อนเจ้าพระยา เวลา 06.00 น. วันนี้ ว่ากรมชลประทานที่อำเภอบางไทรตรวจวัดปริมาณน้ำไหลผ่านกรุงเทพมหานคร เฉลี่ย 3,091 ลูกบาศก์เมตรต่อวินาที ระดับน้ำในแม่น้ำเจ้าพระยาบริเวณปากคลองตลาด อยู่ที่ 1 เมตร 72 เซนติเมตร จากระดับน้ำทะเลปานกลาง ยังต่ำกว่าระดับคันกั้นน้ำแม่น้ำเจ้าพระยา อยู่ 1. เมตร 28 เซนติเมตร ยังไม่ส่งผลกระทบในพื้นที่ วันนี้น้ำในแม่น้ำเจ้าพระยาจะขึ้นสูงสุดเวลา 19.02 น.สำหรับระดับน้ำแนวคันกั้นน้ำ ด้านประตูระบายน้ำคลองสอง (สายใต้) ประตูระบายน้ำแสนแสบ (มีนบุรี) ประตูระบายน้ำลาดกระบัง ยังอยู่ในระดับปกติ